‘આવા રાજનેતા હોઈ જ ના શકે.’ તેમ કહેતા મહેશ ભટ્ટ કહે છે, ‘મારો અંગત ઓપિનિયન છે કે છેલ્લા કેટલાક દાયકાઓમાં અટલજી જેવા રાજનેતા બીજા કોઈ જ નથી આવ્યા. તેઓ રાજનીતિ શ્રેણીની એ કેટેગરીમાં આવે છે જે હવે છે જ નહીં. ૧૯૯૯માં દેશ એક નવી સદી માટે જ્યારે તૈયાર થઈ રહ્યો હતો ત્યારે હું કારગિલ યુદ્ધના કારણે વિસ્થાપિત લોકોની સાથે એક પ્રેસ કોન્ફરન્સ કરી રહ્યો હતો. જ્યારે બીજા દિવસે અમારા સમાચાર છાપાંઓમાં છપાયા ત્યારે વાજપેયીજીએ મને ફોન કર્યો. ગંભીર અવાજ સાથે કારગિલના લોકો સાથે મને દિલ્હી આવવાનું કહ્યું. મને યાદ છે કે તેમણે કહ્યું હતું કે, આપણે આમને સામને બેસીને આ મુશ્કેલીઓનું સમાધાન શોધી શકીએ છીએ. બીજા દિવસે અમે દિલ્હી ગયા. અમારી મિટિંગ થઈ અને તેમને પ્રશાસનને વિસ્થાપિત લોકોને છ મહિનાનું કરિયાણુ આપવાનું કહ્યું. જેથી શિયાળાનો સમય નીકળી જાય. ત્યાર બાદ અમને વિદાય આપતા સમયે પણ હાથ જોડીને સમસ્યાના સમાધાન માટે આભાર માન્યો. તેમનો હસતો ચહેરો આજે પણ મારી નજર સમક્ષ છે. અલવિદા સર…’